สวัสดีค่ะ วันนี้มีเรื่องมาสอบถามค่ะ เนื่องจากว่าเป็นประจำเดือนครั้งล่าสุดเมื่อวันที่ 13-20 มกราคม จนถึงวันนี้ประจำเดือนก็ยังไม่มาเลยค่ะ มีการใช้ที่ตรวจครรภ์หลังจากที่ประจำเดือนไม่มาเดือนละ 1 ครั้ง ผลก็ขึ้นขีดเดียวค่ะ เเต่รู้สึกเมื่อยขา กินข้าวไปก็รู้สึกเลี่ยนจะอ้วกอยู่ตลอดค่ะ แต่ใช้ที่ตรวจก็ขึ้นขีดเดียวค่ะ ประมาณต้นเดือนเมษามีเลือดสีน้ำตาลออกมาติด กกน นิดเดียวประมาณ 3 วันก็หายไปเลยค่ะ เลยซื้อที่ตรวจมา 3 อันก็ขึ้นขีดเดียวค่ะ สาเหตุนี้เกิดมาจากอะไรคะคุณ
สวัสดีค่ะ ประจำเดือนที่มาช้าเกิน 35 วันจากรอบก่อน จะถือว่ามาช้าผิดปกติค่ะ ซึ่งสาเหตุที่พบได้บ่อยที่สุดในหญิงวัยเจริญพันธุ์ก็คือเรื่องของการตั้งครรภ์ สาเหตุอื่นๆเช่นมีถุงน้ำหลายใบในรังไข่ พังผืดมดลูก ฮอร์โมนที่สร้างจากรังไข่ไม่สมดุล ไทรอยด์ผิดปกติ หรือมีน้ำหนักตัวที่มากหรือน้อยผิดปกติโดยควรยืนยันเรื่องการตั้งครรภ์ก่อน ทำได้โดยชุดตรวจการตั้งครรภ์ทางปัสสาวะ ให้ผลบวกได้ที่ 10-14 วันหลังปฏิสนธิค่ะ หากให้ผลลบ แต่ประจำเดือนก็ยังไม่มา ควรไปยืนยันที่รพ.อีกครั้ง หากไม่ตั้งครรภ์จริงๆ แพทย์จะต้องตรวจหาสาเหตุอื่นๆที่ทำให้ประจำเดือนไม่มาดังกล่าวไปอาการอื่นๆดังกล่าวมาไม่จำเพาะเจาะจงต่อการตั้งครรภ์ และตอนนี้ไม่ควรซื้อยาปรับฮอร์โมนใดๆมากินเอง